
[image: image1.png]


Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
Előterjesztés
az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosítására

Martfű Város Önkormányzata Képviselő-testületének 

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség 
Tárgyalás módja: nyilvános ülés

Indokolás 
az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosításáról szóló

…./2014.(……) önkormányzati rendelet-tervezethez

A 36/2011.(XII.16.) önkormányzati rendelet módosítását az a tény indokolja, hogy az önkormányzati tulajdonú lakáscélú bérlemények lakbérét a Képviselő-testület három éve nem emelte.

A lakbérek mértéke a Rendelet szerint költségelven kerül megállapításra. A jelenlegi lakbérek már nem fedezik a lakáscélú bérleményekre fordított költségeket. 

A javaslatban a bérlakások nagyobb mértékű lakbér-emelését az indokolja, hogy a bérlemények berendezési tárgyai (ajtók, ablakok, fűtőberendezések) elavultak, egyre több felújítási igény merül fel, melyek költségei a lakbér bevételből nem biztosítottak. 

A Rendelet 1., 2., §-a a lakáscélú bérlemények adatainak pontosítását tartalmazza. 

Hatásvizsgálat
1. A rendelet-tervezet címe
az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosításáról

2. Társadalmi-gazdasági hatások 

A költségelven bérbeadott bérlemények esetében a törvény rendelkezései szerint a kiadásokat fedeznie kell a bevételeknek. 
3. Költségvetési hatás
A lakbéremeléssel várhatóan nem keletkezik veszteség. 

4. Környezeti, egészségügyi következmények
Környezeti, egészségügyi következménye nincs a rendeletmódosításnak. 

5. Adminisztratív terheket befolyásoló hatások

Egyszeri adminisztratív teher jelentkezik, a lakbér emelés közzétételével. 

6. A jogszabály megalkotásának szükségessége, a jogalkotás elmaradásának várható következménye
A költségelvűség figyelembe vételével a veszteség nem megengedhető.

7. A jogszabály alkalmazásához szükséges személyi, szervezeti, tárgyi és pénzügyi feltételek
Rendelkezésre állnak. 

Martfű, 2014. november 20. 

